laion/Wikipedia-Exotic huggingface dataset:
אופרטור ביליניארי

אופרטור ביליניארי הוא פונקציה   T : U × V → W {\displaystyle \ T:U\times V\to W} המוגדרת ממכפלה ישרה של שני מרחבים ליניאריים אל מרחב ליניארי שלישי, שהיא ליניארית בכל אחד משני הרכיבים: הפונקציה   T ( ⋅ , b ) : U → W {\displaystyle \ T(\cdot ,b):U\to W} היא ליניארית לכל   b ∈ V {\displaystyle \ b\in V} , והפונקציה   T ( a , ⋅ ) : V → W {\displaystyle \ T(a,\cdot ):V\to W} היא ליניארית לכל a ∈ U {\displaystyle a\in U} . דוגמאות: כאשר המרחבים U, V שווים זה לזה והמרחב W הוא שדה הבסיס (השדה שמעליו מוגדרים המרחבים), האופטור נקרא תבנית ביליניארית. אם כל המרחבים U, V, W שווים, אפשר לראות את האופרטור כפעולה בינארית   V × V → V {\displaystyle \ V\times V\to V} , ואז הליניאריות בשני המשתנים פירושה שהפעולה דיסטריבוטיבית (מימין ומשמאל). ההעתקה   U × V → U ⊗ V {\displaystyle \ U\times V\to U\otimes V} לתוך מרחב המכפלה הטנזורית, המוגדרת לפי   ( u , v ) ↦ u ⊗ v {\displaystyle \ (u,v)\mapsto u\otimes v} , היא העתקה ביליניארית. לאופרטור ביליניארי שימושים רבים בקריפטוגרפיה, למשל עבור סכמות הצפנה וחתימה מבוססות ID. אופרטור ביליניארי, באתר אנציקלופדיה למתמטיקה (באנגלית) אופרטור ביליניארי, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
האמונד

האם התכוונתם ל... אישים: ג'ון האמונד – מפיק מוזיקלי חשוב בג'אז ובבלוז פיליפ האמונד – פוליטיקאי בריטי ניקולס האמונד – היסטוריון בריטי ריצ'רד האמונד – שדרן רדיו בריטי שם משפחת גיבורי סדרת הטלוויזיה "האחים" ערים: האמונד (אינדיאנה) – עיר במדינת אינדיאנה שבארצות הברית אחר: אורגן האמונד – כלי נגינה המון (פירושונים)
וישי

וישי (בצרפתית: Vichy) היא עיר במחוז אלייה שבחבל אוברן-רון-אלפ, במזרח צרפת. היא שוכנת על גדות נהר אלייה. וישי היא מרכז ספא, וחיים בה 26,528 תושבים (1999). העיר נודעה בעיקר כבירת צרפת של וישי בתקופת מלחמת העולם השנייה, בה ישבה ממשלת בובות של דרום צרפת תחת שלטון גרמניה הנאצית. ב-2021 העיר הוכרזה כחלק מאתר מורשת עולמית של אונסק"ו בשם ערי הספא הגדולות של אירופה ביחד עם עוד עשר ערים במדינות נוספות. מדיה וקבצים בנושא וישי בוויקישיתוף אתר האינטרנט הרשמי של וישי (בצרפתית) וישי, ברשת החברתית פייסבוק וישי, ברשת החברתית אקס (טוויטר) וישי, ברשת החברתית אינסטגרם ג'סיקה בורסטין, הניו יורק טיימס, תושבי וישי רוצים למחוק את אות הקין שהוטבע על עירם, באתר הארץ, 29 בדצמבר 2015 וישי, באתר אנציקלופדיה בריטניקה (באנגלית) וישי (צרפת), דף שער בספרייה הלאומית ערי הספא הגדולות של אירופה, באתר אונסק"ו (באנגלית). ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
יוסף טבנקין

יוסף (יוספל'ה) טבנקין (18 במרץ 1921 - 24 בספטמבר 1987) היה ממפקדי הפלמ"ח במלחמת העצמאות. טבנקין נולד בתל אביב וגדל בעין חרוד. אביו, יצחק טבנקין, היה מנהיג תנועת הקיבוץ המאוחד וממנהיגי תנועת אחדות העבודה, אמו הייתה אווה טבנקין מחלוצות העלייה השנייה. אחד מאחיו היה המשורר וסופר הילדים משה טבנקין. הוא נקרא על שם חברם של הוריו, יוסף זלצמן, שנרצח בשנת 1913. בשנת 1938 הצטרף לפלוגות השדה (פו"ש) של ארגון "ההגנה" תחת פיקודו של יצחק שדה. בשנת 1939 סיים קורס מפקדי כיתות בג'וערה והשתתף בפשיטה על חירבת דין. בשנת 1941 התמנה למפקד עין חרוד. בשנת 1942 התגייס לפלמ"ח, ופיקד על קורסים של מפקדי כיתות ומחלקות של "ההגנה" בג'וערה. בשנת 1944 התמנה למדריך ראשי במטה הפלמ"ח והיה בין מתווי תורת הלחימה של הפלמ"ח. בשנת 1947 התמנה למפקד הגדוד הרביעי של הפלמ"ח (שנודע אחר כך כגדוד הפורצים). הוא פיקד על הפשיטה לרמלה, ועל הפשיטה על מחסני המחנה הצבאי הבריטי בתל ליטווינסקי שנועדה להשיג נשק לצורכי ליווי השיירות לירושלים. במבצע נחשון באפריל 1948 פיקד על הגדוד הרביעי בגזרת שער הגיא, ובירושלים. תחת פיקודו השתתף הגדוד בפריצת הדרך לירושלים, בקרב הקסטל והכפרים לאורך הדרך לעיר, במבצע הראל, קרב נבי סמואל, קרב סן סימון בקטמון ובית מחסיר, בפריצה לעיר העתיקה, בפריצת דרך בורמה ובפריצת המצור על ירושלים. טבנקין החליף את יצחק רבין כמפקד חטיבת הראל, ופיקד עליה בין השאר במבצע יורם, במבצע דני, במבצע ההר ובמבצע חורב. טבנקין נודע כמפקד עצמאי, שלא היסס לסרב לפקודות שהחשיב כמוטעות. בשנת 1950 השתחרר מצה"ל, כמו מפקדי פלמ"ח רבים שקידומם נחסם בגלל מדיניותו של בן-גוריון, וחזר לקיבוצו עין חרוד. פעל במסגרת קיבוצו ובתנועת הקיבוץ המאוחד, וניהל מפעלים שונים של התעשייה הקיבוצית. היה מתומכי "התנועה למען ארץ ישראל השלמה" ופרסם ספרים על אביו ועל חטיבת הראל במלחמת העצמאות. יצחק טבנקין ואתגרי תקופתנו, תל אביב: הדר, 1986. המפנה במלחמת העצמאות: מתקפת גדוד פלמ"ח "הפורצים" במבצעי נחשון והראל, רמת אפעל: יד טבנקין, 1989. מדיה וקבצים בנושא יוסף טבנקין בוויקישיתוף יוסף טבנקין, באתר הפלמ"ח כתבי יוסף טבנקין בפרויקט בן-יהודה שמעון גת, יוסף טבנקין, באתר "מ.ת.ג" יוסף טבנקין (1921-1987), דף שער בספרייה הלאומית יהודה גורן, יוסף טבנקין, איש עין חרוד נפטר שלשום בן 66, מעריב, 27 בספטמבר 1987 צביקה דרור, הראל: חטיבת פלמ"ח-הראל במערכה על ירושלים, תש"ח, הוצאת הקיבוץ המאוחד אורי ברנר, "ההתפוטרות" : מדוע נמנע ממפקדי הפלמ"ח להשתלב בפיקוד צה"ל ב-1949, הוצאת יד טבנקין, 1987
איגומניצה

איגומניצה (ביוונית: Ηγουμενίτσα; באלבנית: Gumenicë או Gumenica) היא עיר נמל חשובה בצפון-מערב יוון, השוכנת לחופו של מצר קורפו בים היוני. העיר משמשת כבירת היחידה האזורית תספרוטיה שבמחוז אפירוס, ובשנת 2001 התגוררו בה 14,710 תושבים. נמלה של העיר הוא החשוב ביוון בים היוני ויוצאות ממנו מעבורות וספינות לקורפו ולאיים יונים אחרים, לעיר פטרס וכן למספר ערים באיטליה. חשיבותה של איגומניצה כצומת תחבורתי נובעת גם מכך שבה מסתיים הכביש המהיר החדש אגנטיה אודוס (A2), החוצה את צפונה של יוון ואשר יגיע, לכשיושלם בשנת 2009, עד לגבול טורקיה במזרח. בעת העתיקה שכן במקום יישוב שנודע בשם טיטאני, ואשר הוקף בחומה באורך של כ-2.4 ק"מ ובה ארבעה שערים. במקום נחשפו שרידיהם של שני מקדשים ושל תיאטרון ובו כ-2,500 מושבים. העיר נחרבה בידי הרומאים בשנת 167 לפנה"ס. בשנת 1936 הייתה איגומניצה כפר דייגים קטן שבו התגוררו כ-500 תושבים. כאשר הורמכט נסוג מהיישוב ב-1944 הוא הרס אותו לחלוטין, והעיר נבנתה מחדש. המיעוט האלבני אשר נחשד בשיתוף פעולה עם הנאצים גורש. בשנות ה-60 של המאה ה-20 הועמק הנמל, והעיר הפכה לשער הימי החשוב במדינה לספינות נוסעים היוצאות למערב אירופה. כתוצאה מכך היא זכתה לתנופת פיתוח, והיא אחת הערים בעלות שיעור הצמיחה המהיר ביותר במדינה. מדרום לעיר נבנה בשנות ה-90 נמל מעבורות חדש המקושר ישירות לאגנטיה אודוס, והכביש משמש ככביש עוקף לעיר מצידה הדרומי. מדיה וקבצים בנושא איגומניצה בוויקישיתוף אתר האינטרנט הרשמי של איגומניצה נמל איגומניצה(הקישור אינו פעיל)
פול (פירושונים)

האם התכוונתם ל... פול (קטנית) – צמח חד שנתי חורפי, אשר נזרע בספטמבר ומניב באביב ביליארד (מכונה גם פּוּל) – משחק שולחן שנועד לשני שחקנים או לשני זוגות של שחקנים פּוּל (پول) – מאית האפגני פול (סרט) – סרט משנת 2011 הפול - המאגר הישראלי לביטוח רכב חובה פול (עיר) (אנ') – עיר חוף בדורסט, אנגליה אישים שמו של מלך אשור תגלת פלאסר השלישי אהרון פול – שחקן אמריקאי שגילם את ג'סי פינקמן בסדרה "שובר שורות" אליס פול – פעילה חברתית אמריקאית לזכויות האישה רג'ינלד פול – הארכיבישוף מקנטרברי הקתולי האחרון רון פול – פוליטיקאי אמריקאי פאול פולי (פירושונים) אישים ששמם הפרטי הוא פול
למינציה

לַמִינַצְיָה (מלועזית: Lamination; בעברית: עִטּוּי, לְבִידָה או רִבּוּד) היא תהליך של יצירת חומר מרוכב באמצעות איחוד של שתי שכבות חומר לפחות. בשפת היומיום משמש המונח לתיאור תהליך של עטיפת אובייקט בשכבות פלסטיק הנאטמות באמצעות חום ולחץ, ועל פי רוב בעזרת דבק. בהנדסת חשמל, למינציה היא טכניקת הרכבה המשמשת להפחתת תוצאות לוואי בלתי רצויות של חום הנוצר עקב זרמי מערבולת ברכיבים כגון ליבה מגנטית של שנאים. החומרים המשמשים בלמינציה עשויים להיות זהים זה לזה או שונים זה מזה. דוגמה לריבוד המורכב מחומרים שונים: שכבת פלסטיק העוטפת יריעת זכוכית משני צידיה. מגיני רוח של כלי רכב מיוצרים לעיתים קרובות באמצעות ריבוד של שכבת פלסטיק קשיח בין שני רבדים של זכוכית. עץ לבוד (דיקט) הוא דוגמה נפוצה ללמינציה שבה נעשה שימוש בחומרים זהים בכל שכבה. דוגמאות לחומרים המיוצרים באמצעות למינציה כוללות פורמייקה ודיקט. למינציה של נייר, כגון בנייר תצלום, עשויה למנוע קימוטים, נזקי השמש, כתמים, נזקי שפשוף, כתמי שמן, טביעות אצבעות ונזקים סביבתיים. תעודות מזהות וכרטיסי אשראי מצופים כמעט תמיד בשכבת פלסטיק (דק או עבה). למינציה משמשת גם בפיסול העושה שימוש בעץ או בשרף. תהליך הלמינציה הומצא על ידי ד"ר מוריס מ' בלום (Blum), דוקטור ניו יורקי לרפואת שיניים, בשנת 1938. למרות שהלמינציות הדנטליות המשמשות בשנות האלפיים בתחום רפואת השיניים הן מתקדמות ביותר, השימוש בהן מתוארך לאמצע המאה ה-19. בלום, לעומת זאת, מצא שימוש אחר לשכבות החומר העדינות: הגנה על תצלומים. וכך, ב-1938 היה בלום הראשון אשר ריבד תצלום – של אשתו – והוליד את הלמינציה. עד לימינו אנו, מציינת אוניברסיטת מינסוטה מדי שנה את הישגו של בלום ביום הרצאות המוקדש לזכרו. עברית בבית הספר, באתר האקדמיה ללשון העברית, ‏2 בספטמבר 2012
אולימפיאדת השחמט 1964

אולימפיאדת השחמט ה-16 אורגנה על ידי פיד"ה. בראשות ארגון האולימפיאדה עמד ישראל אשל, יו"ר הארגון הישראלי לשחמט והחבר הישראלי הראשון בוועד המרכזי של פיד"ה. התחרות כללה תחרות פתוחה ומספר אירועים נוספים לקידום השחמט. היא התקיימה בתל אביב בין 2 בנובמבר ל-25 בנובמבר 1964. באולימפיאדה זו השתתפה נבחרת ישראל שכללה את: יוסף פורת 6+,5=,5- יאיר קריידמן 7+,6=,3- צדוק דומניץ 0+,7=,6- יצחק אלוני 4+,4=,6- עמנואל גוטי 2+,0=4- ידעאל סטפק 1+,5=,5- הנבחרת סיימה במקום 14. להלן התוצאות הקבוצתיות: מוקדמות נגד הונגריה 3:1 - הפסד נגד אירלנד 0:4 - ניצחון נגד לוקסמבורג 0.5:3.5 - ניצחון נגד צרפת 1.5:2.5 - ניצחון נגד סקוטלנד 1.5:2.5 - ניצחון נגד שוודיה 1.5:2.5 - ניצחון גמר א' נגד ברית המועצות 3:1 - הפסד נגד פולין 2.5:1.5 - הפסד נגד ארגנטינה 2.5:1.5 - הפסד נגד רומניה 3:1 - הפסד נגד צ'כוסלובקיה 3.5:0.5 - הפסד נגד ארצות הברית 2.5:1.5 - הפסד נגד הולנד 3:1 - הפסד נגד הונגריה 2:2 - תיקו נגד גרמניה 3:1 - הפסד נגד בולגריה 3:1 - הפסד נגד יוגוסלביה 3.5:0.5 - הפסד נגד ספרד 0.5:3.5 - ניצחון מדיה וקבצים בנושא אולימפיאדת השחמט 1964 בוויקישיתוף מידע על התחרות, באתר אולימפבייס (באנגלית)
הסיודוס

הֵסְיוֹדוֹס (ביוונית: Ήσίοδος) היה משורר אפי יווני מוקדם, שחי במאה השמינית לפנה"ס. כבר במאה החמישית לפנה"ס התווכחו מלומדים האם הומרוס קדם להסיודוס או להפך. רוב המלומדים המודרניים סבורים ששירת הומרוס קודמת בכמה עשורים לשירת הסיודוס. הסיודוס היה איכר ורועה צאן בחבל בויאוטיה ביוון, ופקד לעיתים קרובות את הר הליקון, משכנן של המוזות. בשירתו הוא מספר כיצד העניקו לו המוזות את יכולת השירה האלוהית, כשרעה את עדריו על ההליקון. שירתו כתובה במשקל האפי, הקסמטר דקטילי. מקור הפרטים המעטים הידועים על חייו של הסיודוס הוא המסופר בשירותיו: בתחילת שירתו "עבודות וימים" מספר הסיודוס על סכסוך משפטי בינו לבין אחיו פֵּרְסֵס, בעניין ירושת אביהם, שבו הפסיד הסיודוס. פרסס מתואר כהולל חסר אחריות, והשירה הזו ממוענת אליו כמסר דידקטי ללמדו אורח חיים הגון ונבון של איכר בן התקופה. מוזכרת גם תחרות משוררים בכאלקיס אשר באי אֵוּבוֹיָה, מצפון לחבל אטיקה, שבה זכה הסיודוס בחצובה (תלת-רגל). על בסיס אזכור זה של תחרות נרקם בדורות מאוחרים יותר סיפור על תחרות שירה בין הומרוס להסיודוס. לסיפור אין שחר, ככל הנראה. ביצירה זו הוא מתאר, בין היתר, את תקופות תחילת האנושות, ובשיאן את תור הזהב שבו היו האנשים בני אלמוות וחיו בשלום וברווחה על אדמתם. ביצירה מעביר הסיודוס ביקורת נוקבת על עוולות ושחיתות מצד המעמד העליון. בנוסף ל"עבודות וימים" (תורגם לעברית גם בשם "מעשים וימים"), חיבר הסיודוס שירה נוספת, מפורסמת יותר, בשם "תאוגוניה" (ביוונית - הולדת האלים); בחיבור זה מפרט הסיודוס את הגנאלוגיה של האלים האולימפיים ושל אלים וגיבורים נוספים, כמו גם את היווצרות העולם. היצירה משמשת מאז ועד היום מקור מיתולוגי חשוב ביותר. להסיודוס מיוחסות גם שירות אחרות, כגון "מגן הראקלס" (אנ'), ו"קטלוג הנשים", אך מדובר ככל הנראה ביצירות מאוחרות שמחקות את הסיודוס או משתייכות לאותה מסורת שירה, ורובן אבדו ושרדו מהן רק קטעים בודדים (פרגמנטים). הסיודוס, שירת הסיודוס (מעשים וימים, תאוגוניה, מגן הראקלס), תרגם שלמה שפאן, מוסד ביאליק, 1956 הסיודוס, עבודות וימים, תרגם אהרן שבתאי, הוצאת שוקן, 2004 (הנספח כולל גם קטעים גדולים מן התאוגוניה) הסיודוס, תאוגוניה, מיוונית עתיקה שמעון בוזגלו, אבן חושן, 2017 מוזות בנות הליקון, שיר הפתיחה מתוך תאוגוניה. תרגום ומבוא מאת יהודה ליבס אמיר אור, "הטיפש רק לומד מתוך סבל", באתר הארץ, 15 ביוני 2005 תאוגוניה, התאוגוניה במלואה מאת הסיודוס בתרגום שמעון בוזגלו הסיודוס, באתר אנציקלופדיה בריטניקה (באנגלית) כתבי הסיודוס בפרויקט גוטנברג (באנגלית) הסיודוס (פעל במאה ה-8 לפנה"ס), דף שער בספרייה הלאומית הסיודוס, באתר אנציקלופדיית ההיסטוריה העולמית (באנגלית) הסיודוס, באתר MusicBrainz (באנגלית) הסיודוס, באתר Discogs (באנגלית) J. P. Barron, Hesiod in The Cambridge History of Classical literature, p. 94
סרנדה

סרנדה או רמשית בעברית (באנגלית: Serenade, באיטלקית: Serenata) היא יצירה או הופעה מוזיקלית לכבודו של אדם. יש שלוש קטגוריות של סרנדה בהיסטוריה של המוזיקה: סרנדה היא יצירה מוזיקלית המושמעת לכבוד אדם אהוב, חבר/ה, או אדם מוערך אחר, לרוב בערב ומתחת לחלון ביתם. משמעות זו למילה, שנמצאת בשימוש עד היום, מקורה בתקופת ימי הביניים או הרנסאנס. היצירה המוזיקלית שבוצעה לא נצמדה לסגנון מסוים, חוץ מהעובדה שאדם יחיד ביצע אותה, מלווה בכלי נגינה נישא כלשהו, כמו גיטרה או אקורדיון. יצירות בסגנון זה נוצרו גם בתקופות מאוחרות יותר, אך לרוב בהקשר שמתייחס ספציפית לתקופות מוקדמות יותר, כמו אריות באופרה. אחת הדוגמאות המפורסמות לכך היא האופרה "דון ג'ובאני" של מוצרט, בה שר הגיבור סרנדה מתחת לחלונה של דונה אלווירה. סרנדה באיטלקית משמעה "שיר ערב", ובתקופת הבארוק משמעותה הייתה יצירה מסוג קנטטה שמבוצעת מחוץ למבנה, תחת כיפת השמיים, ולעת ערב או לילה, בליווי קולות וכלי נגינה שונים. מלחינים נודעים שחיברו יצירות מסוג זה היו אלסנדרו סטראדלה, אלסנדרו סקרלטי, יוהאן יוזף פוקס, יוהאן מאתזון ואנטוניו קלדרה. בדרך כלל היו אלו יצירות בקנה מידה רחב, בבימוי מינימלי, בתווך שבין קנטטה לבין אופרה. יש המבחינים בין קנטטה לסרנדה בכך שסרנדה מושמעת מחוץ למבנה, ולפיכך ניתן להשתמש במהלכה בכלי נגינה בעלי עוצמות גבוהות שנשמעים רועשים מדי במהלך קנטטה (המושמעת במבנה סגור), כלים כמו חצוצרה, קרן יער ותופים. סרנדה במשמעותה החשובה ביותר בהיסטוריה של המוזיקה, היא יצירה מוזיקלית לאנסמבל כלי נגינה נרחב בתנועות מוזיקליות רבות, המתייחסת לסגנון הדיברטימנטו, שהולחנה בעיקר במהלך התקופה הקלאסית והרומנטית (אם כי קיימות מספר דוגמאות שלה גם במאה ה-20. יצירה זו היא קלילה ומבדרת יותר יחסית ליצירות המאופיינות במגוון סגנונות מוזיקליים לאנסמבל נרחב, כמו הסימפוניה. בדרך כלל המלודיות חשובה בה יותר מאשר התפתחות של תימות או עוצמה דרמטית. רוב היצירות האלה מקורן באיטליה, גרמניה, אוסטריה ובוהמיה. מדיה וקבצים בנושא סרנדה בוויקישיתוף סרנדה, באתר אנציקלופדיה בריטניקה (באנגלית)
כרוב (סוג)

כרוב (שם מדעי: Brassica) הוא סוג צמחים בעלי פרחים במשפחת המצליבים. סוג הכרוב נחשב לחשוב שבסוגים של המצליבים, והוא כולל 37 מינים אשר רבים מהם מגודלים חקלאית למטרות מאכל ומספוא. הוא כולל בין השאר את כרוב הגינה, כרובית וכרובים מוכרים אחרים, לפתות ואף מינים הנחשבים כחרדל בר. מיני הסוג גדלים ברחבי אירופה, המזרח התיכון ואזורים ממוזגים באסיה. גרעינים של ירקות מסוג הכרוב הם המקור השלישי בחשיבותו לשמן צמחי אחרי סויה וכותנה. היצרניות הגדולות של זרעי כרוב עבור שמן הן הודו, סין וקנדה. התפוקה הגבוהה ביותר של זרעי כרוב מושגת בצרפת, גרמניה ובריטניה ומגיעה ל-300 ק"ג לדונם, יותר מפי שניים מהתפוקה בקנדה ובאוסטרליה. כרוב הבר (B. oleracea) כרובית ברוקולי כרוב הקלח (קולרבי) כרוב ניצנים לפת (B. rapa) באק צ'וי (B. rapa subsp. chinensis) כרוב סיני (B. rapa subsp. glabra) לפתית (B. napus) כרוב שחור (B. nigra) כרוב החוף (B. tournefortii) כרוב כרתי (B. cretica) בישראל גדלים בר ארבעה מינים של כרוב: לפתית, כרוב החוף, כרוב כרתי וכרוב שחור. לצורכי חקלאות מגודלים בארץ מינים ותת-מינים רבים של כרוב הגינה ולפת, כגון כרוב אדום, כרוב ניצנים, כרוב סיני ועוד. גידול הכרוב הוא התשיעי בגודלו מבין הגידולים החקלאיים בארץ.זה מאכל קישורים חיצוניים כרוב, באתר ITIS (באנגלית) כרוב, באתר NCBI (באנגלית) כרוב, באתר האנציקלופדיה של החיים (באנגלית) כרוב, באתר Tropicos (באנגלית) כרוב, באתר GBIF (באנגלית) כרוב, באתר IPNI (באנגלית) כרוב, באתר אנציקלופדיה בריטניקה (באנגלית) Eng-Chong Pua, Carl J. Douglas, Brassica, Springer, 2004, page 3 Eng-Chong Pua, Carl J. Douglas, Brassica, Springer, 2004, page 7 על גידול הכרוב באתר העמותה לחינוך מדעי ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
טרנספוזיציה

האם התכוונתם ל... טרנספוזון – רצפי דנ"א הנעים בתוך הגנום של אותו התא. טרנספוזיציה (מוזיקה) – "השאה" במוזיקה. העברה מסולם לסולם. טרנספוזיציה לכלי נגינה שחלוף (מתמטיקה) – באלגברה ליניארית, פעולת ההחלפה בין השורות והעמודות של מטריצה נתונה
קיושי ימאשיטה

יפן זהו שם יפני; שם המשפחה הוא Yamashita. קיושי ימאשיטה (באנגלית: Kiyoshi Yamashita, ביפנית: 山下清, ‏10 במרץ 1922 – 12 ביולי 1971) היה אמן יפני, גאון אוטיסט שהתפרסם בשל ציוריו המרשימים והספר שכתב על נדודיו ביפן. ימאשיטה נולד באסקוסה (Asakusa) שבטוקיו. בגיל 3 חלה בהפרעה חמורה במערכת העיכול והיה על סף מוות. עקב הפגיעה סבל מלקות דיבור קלה ושונות נוירולוגית. אביו מת בילדותו, והוא נשלח לבית-ספר פרטי לחינוך מיוחד. ימאשיטה עסק שם בציור צ'יגירי-אה (Chigiri-e), יצירת תמונות מפיסות נייר צבעוני. הפסיכולוג פרופ' ריוזבורו שיקיבה (Ryuuzaburou Shikiba) גילה עניין בכישרונו וערך ב-1939 באוסקה תערוכה שבה הוצגו תמונותיו הרבות, בעקבותיה התפרסם ימאשיטה. ימאשיטה החל בגיל 18 לשוטט ולנדוד בכל רחבי יפן, תקופה שנמשכה עד 1954. הוא כתב על האירועים והחוויות שעבר בספרו "יומן נדידה", שיצא לאור בשנת 1956. על בסיס הספר הופקה דרמה טלוויזיונית בשם "ספר נדידתו של Hadaka-no-Taisho"" ("גנרל עירום", כינוי שדבק בימאשיטה עקב נוהגו לנוד בלבוש מצומצם), ובו שיחק גנוסוקה אשייה (Gannosuke Ashiya) בתפקיד ימאשיטה הנודד. ימאשיטה ניחן בזיכרון צילומי יוצא דופן והיה מצייר מראות ונופים בפירוט, מתוך זכרונו בלבד. לאחר מלחמת העולם השנייה נערכה תערוכה ליצירותיו של "גוך של יפן", כפי שכונה, בה ביקרו כחמישה מיליון איש. ב-1971 נפטר בגיל 49 בעקבות דימום תוך-גולגולתי. יצירותיו המגוונות והדרמטיות של ימאשיטה, עוסקות בנושאים שונים, החל מציורי נופים שונים ועד לציורים המשלבים דמויות אנושיות ומיתיות. את רוב יצירותיו צייר ימאשיטה בביתו שבטוקיו או במוסד בו שכן, כשהוא משתמש בזכרונו הצילומי לשחזור הנופים והדמויות שפגש במסעותיו. יצירותיו עשירות בצבעוניותם ומשלבות אלמנטים מן התרבות היפנית המסורתית והמודרנית. רוב יצירותיו הידועות צוירו בשיטת Chigiri-e. יצירותיו היו אהודות בקרב הבורגנים היפנים, וידוע על לא מעט זיופים שלהן, כולל כמה שהוצגו בטעות בתערוכות. ימאשיטה לא השתייך לקבוצה אמנותית כלשהי, ולכן קשה למומחי אמנות אקדמיים רבים להבחין בין תמונה אמיתית שלו למזויפת. גאון אוטיסט תרבות אוטיסטית קהילה אוטיסטית וינסנט ואן גוך מדיה וקבצים בנושא קיושי ימאשיטה בוויקישיתוף SHOUSENKYO MUSEUM OF ART GALLERY KOYAMA
מסינה (פירושונים)

האם התכוונתם ל... מסינה (נפה) – נפה במחוז האוטונומי סיציליה שבאיטליה מסינה – עיר הבירה של נפת מסינה גטו מסינה – כינויים של שני הרבעים בעיר מסינה אשר יועדו לאורך הדורות למגורי יהודים מצר מסינה – מצר ים בין הקצה המזרחי של סיציליה לבין הקצה המערבי של קלבריה באיטליה מסינה (כדורגל) – קבוצת כדורגל איטלקית מהעיר מסינה אישים ששם משפחתם מסינה: אטורה מסינה – מאמן כדורסל איטלקי אנטונלו דה מסינה – צייר סיציאלני שפעל בתקופת הרנסאנס ג'ולייטה מזינה – שחקנית קולנוע איטלקייה כריס מסינה – שחקן קולנוע וטלוויזיה אמריקאי
עצמאות (פירושונים)

האם התכוונתם ל... עצמאות – מצב שבו מדינה אינה תלויה בגורם חיצוני לצורך קיומה הפיזי והכלכלי, הגנה על גבולותיה ושמירה על הסדר הציבורי ושלטון החוק עצמאות אישית – מאפיין של עמידת אדם ברשות עצמו, ללא תלות באחרים עצמאות (אוניית מעפילים) עצמאות – מפלגה בראשות עזרה זהר שהתמודדה בבחירות לכנסת העשירית ובבחירות לכנסת האחת עשרה הכרזת עצמאות – הכרזה על עצמאותה של מדינה שהייתה נתונה לשלטון זר עד להכרזה זו הכרזת העצמאות – ההכרזה על עצמאותה של מדינת ישראל, שאירעה ב-14 במאי 1948 ימי עצמאות – רשימת ימי העצמאות של מדינות העולם יום העצמאות – החג הלאומי של מדינת ישראל, אשר מציין את ההכרזה על הקמתה בתום המנדט הבריטי חירות האדם – עקרון יסוד בחשיבה המדינית והפוליטית, המוגדר כאחת מהזכויות הטבעיות של האדם דרך העצמאות – רחוב ראשי בעיר התחתית בחיפה פארק העצמאות ההיסטורי הלאומי – פארק לאומי בפילדלפיה, ארצות הברית שדרת העצמאות – שדרה מרכזית בעיר וושינגטון, בירת ארצות הברית שדרת העצמאות בפילדלפיה – חלק מפארק העצמאות ההיסטורי הלאומי עצמאות (לוגיקה מתמטית) – מאפיין אפשרי של טענה בלוגיקה מתמטית העצמאות מפלגת העצמאות (פירושונים) איסתיקלאל (פירושונים) ריבונות
יודנבריסטראט

יודנבריסטראט (בהולנדית: Jodenbreestraat - "הרחוב היהודי הרחב") הוא רחוב במרכז אמסטרדם שבהולנד. הרחוב מקשר בין רחוב אנתוניוס הקדוש (Sint Antoniesluis sluice) לכיכר ויסרפליין (Mr. Visserplein). הרחוב זכה לפרסום בין היתר בשל העובדה שהצייר רמברנדט ואן ריין התגורר ברחוב בין השנים 1631–1635 בביתו של סוחר האמנות הנדריק ואן אוילנבורך, ובהמשך בין השנים 1639–1656 במבנה אשר רכש ברחוב, ואשר משמש כיום כמוזיאון לזכרו. שם הרחוב, שהיה חלק מרחוב אנתוניוס הקדוש (Sint Antoniesbreestraat), שונה במהלך המאה ה-17 עת התיישבו ברחוב מהגרים יהודים מפורטוגל וספרד. הרחוב שימש כשוק עבור הסוחרים היהודיים אשר הקימו בו דוכנים למכור את מרכולתם. בשלטי המאה ה-19 הסדירו שלטונות העיר את המסחר ברחוב והעבירו את הסוחרים ודוכניהם לכיכר ווטרלו הסמוכה. מרבית תושבי ה"רחוב היהודים" נרצחו בשואה על ידי גרמניה הנאצית בעת שזו כבשה את הולנד. לאחר מלחמת העולם השנייה נותרו מרבית בתי הרחוב נטושים, ובהדרגה התדרדר מצבם. בשנות ה-60 החליטה עיריית אמסטרדם להרוס את מרבית הבתים, ולנצל הזדמנות זו לבנות קו רכבת תחתית מתחת לרחוב. הבתים בצידו הצפוני של הרחוב נהרסו, ונחפרה מנהרה עבור הרכבת התחתית של אמסטרדם. בשנת 1971 נבנה לכל אורך בצידו הצפוני של הרחוב מבנה מגורים גדל מידות בשם בורחמייסטר טלחנהאויז (Burgemeester Tellegenhuis), הנחשב לאחד המכוערים במבני אמסטרדם. מבנה זה נהרס בשנת 1994 ובמקמו נבנה בית ספר לתיאטרון ומבנה עבור משרדי העירייה. למול מוזיאון בית רמברנדט ניצבת אנדרטה לזכרו של המשורר יעקב ישראל דה האן ועליו חקוקות מילים של אחד משיריו. בקצהו הצפוני נמצא בית הכנסת הפורטוגזי, ובקצהו הדרומי של הרחוב נמצאת כנסיית משה ואהרון. מוזיאון בית רמברנדט ווטרלופליין מדיה וקבצים בנושא יודנבריסטראט בוויקישיתוף תיאור האנדרטה לזכרו של דה האן
שחזור

האם התכוונתם ל... שחזור (מעשה עבירה) – אחד השלבים בחקירה משטרתית לצורך בירור פרטי העבירה שחזור (סרט) (Reconstruction) – סרט תיעודי שהופק ובוים בארצות הברית בשנת 2001, בשפות אנגלית, רומנית ועברית שחזור (רפואה) – השתלה של רקמה ממקום אחד בגוף במקום רקמה דומה שאבדה שחזור היסטורי (אנ') שחזור מאובן מחשוב: שחזור נתונים שחזור מערכת הדירות – היכולת לקבל שוב ושוב את אותן התוצאות של ניסוי מדעי או תצפית מדעית שחזור כאלמנט של שימור רסטורציה (אמנות) – השבת יצירת אמנות למצב בו התקיימה ברגע מסוים בעבר שימור מבנים – פעולה אדריכלית-הנדסית שנועדה לחדש מבנים בעלי חשיבות היסטורית, תרבותית ואדריכלית ועתיקה
נבונצר

נָבּוֹנָצָר או נָבּוֹנָסָר היה מלך בבלי, אשר מלך בבבל בין השנים 747–734 לפנה"ס. זו הייתה התקופה שבה ממלכת אשור הייתה שרויה במלחמת אזרחים, אך לאחר מכן, בשנת 746 לפנה"ס, הצליח תגלת פלאסר השלישי להשליט סדר באשור וכבש גם את בבל. נבונצר המשיך לשלוט תחת שלטון האשורים במשך 14 שנה. נבונצר היה המלך הראשון שניהל רשימות היסטוריות ויומנים אסטרונומיים מסודרים. על סמך היומנים הללו חישב האסטרונום תלמי את מסלולי הירח, ומסיבה זו חישב תלמי את התקופה הראשונה באסטרונומיה מתחילת שלטונו של נבונצר. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כיכר אוקספורד

כיכר אוקספורד (באנגלית: Oxford Circus) היא כיכר בלונדון. היא נבנתה במפגש הרחובות ריג'נט ואוקספורד, בסיטי של וסטמינסטר. הכיכר מהווה צומת תחבורה חשוב במרכז לונדון: מעל פני האדמה עוברים קווי אוטובוסים רבים, ומתחת לכיכר נמצאת תחנת אוקספורד, אחת מתחנות הרכבת התחתית של לונדון. מסביב לכיכר נמצאות חנויות מותגים רבות. ב-2009 שיפצה העירייה את הכיכר בעלות של 5 מיליון פאונד, והוקמו בה מעברי חצייה לכל כיווני ההליכה של הולכי הרגל, כך שכיום ניתן לחצות אותה לא רק בצורה ישרה בין מדרכות סמוכות אלא גם באלכסון. מדיה וקבצים בנושא כיכר אוקספורד בוויקישיתוף Oxford Circus 'X-crossing' opens, באתר BBC כיכר השבת הקדימה את אוקספורד, באתר כיכר השבת ערך זה הוא קצרמר בנושא לונדון ובנושא מבנים. אתם מוזמנים לתרום לוויקיפדיה ולהרחיב אותו.
תברואן

האם התכוונתם ל... סניטר – כינוי הניתן לעובדי תברואה בתחומים שונים, בעיקר בתחום הרפואי תברואן (צה"ל) – מקצוע בצה"ל, נקרא גם "מש"ק תברואה"
סובסטרט

בביוכימיה, סוּבְּסְטְרָט (בעברית גם מַצָּע) של אנזים, הוא הכינוי למולקולה שעליה פועל האנזים ומזרז תגובות הקשורות בה. מולקולת הסובסטרט נקשרת אל האתר הפעיל של האנזים, עוברת שינוי, משתחררת ומפנה את מקומה למולקולה הבאה. לאנזים אחד יכולים להיות כמה סובסטרט שונים. אלו נקשרים לאתרים פעילים על פני האנזים, ובדרך כלל מגיבים ביניהם כדי לקבל את התוצר הסופי. דוגמה לסובסטרט הוא עמילן, שהוא הסובסטרט של האנזים עמילאז. קצב הפעולה של אנזים נמדד כאשר באתרו הפעיל יש את מספר הסובסטרטים המקסימלי שהוא יכול להכיל. בעת הריאקציה נקשר הסובסטרט לאנזים המתאים לו בזכות ההתאמה בינו לבין האתר הפעיל של אנזים. רק סובסטרט בעל תכונות כימיות ומבנה מרחבי מתאים יכול להתקשר אל אתר פעיל מסוים. לדוגמה, אם אתר פעיל של האנזים יכיל קבוצת מולקולות הידרופוביות וקבוצת מולקולות בעלות מטען חשמלי שלילי, הוא יוכל לקשור אליו רק סובסטרט הידרופובי ובעל מטען חשמלי חיובי. לאחר התקשרות הסובסטרט אל האתר הפעיל הוא נהפך לתוצר ומשתחרר מהאתר הפעיל לסביבה. לאחר ששוחרר הסובסטרט יכול האנזים לקשור אליו סובסטרט נוסף. E + S ⇌ ES → EP ⇌ E + P כאשר: E הוא אנזים, S הוא סובסטרט ו-P הוא תוצר. בעוד שהתהליך הכימי הראשון (הקשירה) והשלישי (הפרימה) הם בדרך כלל תהליכים הפיכים, התהליך האמצעי הוא בדרך כלל תהליך בלתי הפיך. חומרים המפריעים לסובסטרט להיקשר לאתר הפעיל קרויים מעכבי אנזימים. קינטיקה אנזימטית